laion/Wikipedia-Exotic huggingface dataset:
The Power of Love (שיר של יואי לואיס ולהקת החדשות)

"The Power of Love" (בתרגום מילולי: "כוחה של האהבה") הוא סינגל משנת 1985 בביצוע יואי לואיס ולהקת החדשות, שנכתב והולחן עבור סרט הקולנוע "בחזרה לעתיד". עבור הלהקה, זהו שירה הראשון שהגיע אל המקום הראשון במצעד בילבורד הוט 100 והשני שהגיע אל המקום הראשון במצעד Top Rock Tracks. צד א' של הסינגל הגיע לעשרת הלהיטים של מצעד הסינגלים הבריטי, שם נכלל באלבום האולפן הרביעי של הלהקה Fore!. בשלב מוקדם של הסרט "בחזרה לעתיד", השיר נשמע ברקע כאשר מרטי מקפליי (מייקל ג'יי פוקס) נראה רוכב על סקייטבורד, בדרכו לבית הספר. בהמשך הסרט, מרטי ולהקתו מנגנים גרסת הארד רוק של השיר, כאודישן לקראת תחרות להקות בבית הספר (כאשר את אחד השופטים בתחרות מגלם יואי לואיס, שאומר למרטי שהוא ולהקתו "פשוט רועשים מדי"), ולאחר מכן השיר נשמע שוב כאשר מרטי חוזר לשכונה שלו. בסרט ההמשך, "בחזרה לעתיד 2", מרטי המבוגר של שנת 2015 נראה מנסה לנגן את השיר על הגיטרה שלו, לאחר שפוטר מעבודתו. בסופו של דבר, הוא מנגן בצורה גרועה מאוד בגלל פציעה בידו כתוצאה מתאונת דרכים עם רולס רויס שהתרחשה בשנת 1985. לבסוף, לקראת הסיום של הסרט "בחזרה לעתיד 3", ניתן לשמוע את השיר מנגן מתוך המכונית שבה נוהג נידלס (פלי), יריבו של מרטי, שמאתגר אותו להתחרות מולו במרוץ מכוניות גורלי. הוידאו קליפ של השיר, אשר צולם ביוני 1985, מציג את הלהקה מופיעה במועדון לילה (מועדון Uncle Charlie's, בו הלהקה הופיעה פעמים רבות בראשית דרכה) עם הופעת אורח של ד"ר אמט בראון (בגילומו של כריסטופר לויד) שמגיע למקום בדלוריאן DMC-12, ככל הנראה לאחר מסע בזמן, וזוג צעיר שגונב ממנו את הרכב. לואיס אמר כי הצילומים נמשכו במשך יום שלם, עד לשעה 3:00 לפנות בוקר. שלוש הקלטות שונות של השיר קיימות מאז יצא לראשונה בשנת 1985. בגרסה שמופיע בפסקול המקורי של הסרט, כמו גם בגרסה המלווה את הקליפ הרשמי, משך ההקלטה הוא 3 דקות ו-51 שניות. גרסת "12 אינץ'" (אנ') של השיר הופצה ברוב המדינות, שכללה גרסת ריקודים באורך 7 דקות עם שינויים בעיבוד, לרבות תוספת של קלידים וסולו גיטרה מורחב, שנמשך פי שניים לעומת הגרסה המקורית. גרסת "7 אינץ'" (אנ') שיצאה בשנת 1985 לשידור בתחנות רדיו במספר מדינות, כקידום מכירות של הסרט, כללה עריכה של הרמיקס המורחב שהוזכר לעיל, עם זמן ריצה של 4 דקות ו-21 שניות. במדינות מסוימות, עריכה קצרה יותר זו הוצגה בצד B של הסינגל בגרסת ה-12 אינץ', למרות שגרסה זו מושמעת מדי פעם ברדיו, היא נכללה רק פעם אחת באחד מאלבומי האוסף של יואי לואיס, וכתוצאה מכך זוהי גרסה נדירה מאוד של השיר. בטקס פרסי המוזיקה האמריקאית ה-13, השיר היה מועמד בקטגוריות "הסינגל האהוב ביותר" ו-"הווידאו קליפ האהוב ביותר", ואף זכה בשתי הקטגוריות. השיר היה מועמד לפרס אוסקר לשיר המקורי הטוב ביותר בטקס פרסי אוסקר ה-58, אף הפסיד לשיר "Say You, Say Me" של ליונל ריצ'י. מידע על היצירה "The Power of Love" באתר מיוזיק בריינז מידע על הקומפוזיציה "The Power of Love" באתר AllMusic גרסאות נוספות ל"The Power of Love" באתר SecondHandSongs Huey Lewis and the News: World Tour 1986 tour book DeKnock, Jan (23 באוגוסט 1985). "Huey Lewis and the News Rise to No. 1 Spot on 'Power of Love'". Chicago Tribune. Tribune Company. נבדק ב-30 בינואר 2009. {{cite news}}: (עזרה) "Official Singles Chart Top 100". Official Charts Company. Retrieved September 15, 2019. The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) http://www.hueylewisandthenews.com/wp/?page_id=1038 (אורכב 31.08.2013 בארכיון Wayback Machine) Huey Lewis Fan Q&A: March 27, 2017
תחנת הכוח הגרעינית רוסטוב

תחנת הכוח הגרעינית רוסטוב (ברוסית: Ростовская атомная электростанция) היא תחנת כוח גרעינית רוסית הממוקמת על הגדה השמאלית של מאגר צימליאנסק בזרם הנמוך של נהר הדון ליד וולגודונסק, שבמחוז רוסטוב. בניית כור רוסטוב-1 החלה בשנת 1977 ופעילותו החלה בשנת 2001. בניית כור מספר 2 החלה בשנת 1983 והסתיימה בשנת 2010. יחידה 3 התחברה לרשת החשמל לראשונה בדצמבר 2015. יחידה הכור מספר 4 עברה ביקורת ראשונה ב-7 בדצמבר 2017 והוכנה לפעילות ב-28 בספטמבר 2018. יחידות מספר 3 ו--4 הן כור מסוג VVER-1000/320. ההתחדשות התעשייה הגרעינית לאחר נפילת ברית המועצות התרחשה ברוסטוב בראשית שנות האלפיים, עם סיום בניית יחידה 2 בשנת 2010, יחידה 3 בשנת 2015 ויחידה 4 בשנת 2017. יחידה 4 הייתה הכור האחרון מדגם VVER-1000 / V-320. תחנת הכוח הגרעינית קורסק אנרגיה גרעינית ברוסיה מדיה וקבצים בנושא תחנת הכוח הגרעינית רוסטוב בוויקישיתוף "Unit 3 of Russia's Rostov plant joined to grid". World Nuclear News. 29 בדצמבר 2014. נבדק ב-7 בפברואר 2018. {{cite news}}: (עזרה) "Archived copy". אורכב מ-המקור ב-8 בדצמבר 2017. נבדק ב-8 בדצמבר 2017. {{cite web}}: (עזרה); (עזרה) "Russia's Rostov 4 begins commercial operation - Nuclear Engineering International". www.neimagazine.com. נבדק ב-2018-10-26. Rostov NPP: Rostechnadzor issued a license for construction of units number 3 and 4 (Russian)(הקישור אינו פעיל, April 2018) "Russia's Rostov 4 begins commercial operation". Nuclear Engineering International. 5 בפברואר 2018. נבדק ב-7 בפברואר 2018. {{cite news}}: (עזרה) https://pris.iaea.org/PRIS/CountryStatistics/ReactorDetails.aspx?current=506 IAEA ROSTOV-3 https://pris.iaea.org/PRIS/CountryStatistics/ReactorDetails.aspx?current=507 IAEA ROSTOV-4
1979 במוזיקה

ערך מורחב – 1979 להלן חלק מהאירועים המוזיקליים הבולטים של שנת 1979. בתוכניתו של דיק קלארק מוצגות לראשונה התנועות המזוהות עם השיר Y.M.C.A. של להקת אנשי הכפר. סיד וישס בסיסט הסקס פיסטולס, נמצא מת ממנת יתר ביבי קינג נהיה נגן הבלוז הראשון להופיע בברית המועצות במסע הופעות. קייט בוש יוצאת למסע הופעות הראשון והאחרון בקריירה שלה. נהיית האומנית הראשונה להשתמש בהתקן אוזניות אלחוטיות הכוללות מיקרופון ייעודי לבמה, המאפשר ריקוד ושירה על הבמה. לד זפלין מוציאים את האלבום In Throught The Out Door, שהיה האלבום האחרון שיצא כאשר ג'ון בונהם היה בחיים. פינק פלויד משחררים את אופרת הרוק The Wall, שהפכה להיות בין המוכרות והמפורסמות שלהם. דייוויד בואי משחרר את האלבום Lodger (השלישי בטרילוגיית ברלין) האירויזיון מתקיים לראשונה בישראל, השיר הזוכה הללויה בביצוע להקת חלב ודבש. מדיה וקבצים בנושא 1979 במוזיקה בוויקישיתוף
עונת 2019/2020 בצ'מפיונשיפ

עונת 2019/2020 היא העונה ה-28 במסגרת הצ'מפיונשיפ האנגלית. העונה נפתחה ב-2 באוגוסט 2019, והסתיימה ב-22 ביולי[דרושה הבהרה] 2020. בעקבות התפרצות נגיף הקורונה בממלכה המאוחדת הוחלט שפעילות הליגה תופסק עד להודעה חדשה החל מה-13 במרץ 2020. ב-20 ביוני 2020 שבה הליגה לפעילות אך ללא קהל. נוריץ' סיטי שפילד יונייטד אסטון וילה רות'רהאם יונייטד בולטון וונדררס איפסוויץ' טאון הקבוצות שעלו מהפוטבול ליג הראשונה: לוטון טאון בארנסלי צ'רלטון את'לטיק הקבוצות שירדו מהפרמייר ליג: קארדיף סיטי פולהאם האדרספילד טאון לויגאן נוכו 12 נקודות
חנ"ה

האם התכוונתם ל... חומר נפץ הודף – בראשי תיבות: חנ"ה מצוות חנ"ה - שלוש מצוות שניתנו לנשים: חלה, נידה, הדלקת נרות
אבי בן טל

אבי בן טל (נולד ב-1968) הוא איש תקשורת ישראלי, אשר שימש כמנכ"ל רשת 13. בן טל החל את דרכו ב"קבוצת ידיעות אחרונות" ובתפקידו האחרון בקבוצה שימש כמנכ"ל ynet בשנים 2007–2020. הוא ניהל גם את כלל פעילות הדיגיטל של הקבוצה ואת הזרוע הטכנולוגית שלה "ידיעות טכנולוגיות". בן טל גדל באשדוד ולמד בישיבה התיכונית נווה הרצוג. בשנת 1991 החל את הקריירה בקבוצת "ידיעות אחרונות" במגוון תפקידי ניהול ומכירות עד שבשנת 2004 מונה למנכ"ל "לוח ידיעות אחרונות". הוא כיהן בתפקיד זה עד למינויו בשנת 2007 למנכ"ל ynet. בתקופת כהונתו גדל האתר והפך לאתר הפופולרי והריווחי בישראל. במסגרת תפקידו כמנכ"ל ynet ניהל בן טל חברות נוספות בקבוצת "ידיעות אחרונות" המונה כ-2,200 עובדים ובהן פעילות הדפוס של הקבוצה, חברת המנויים, ידיעות טכנולוגיות YIT, פעילות השיווק של הקבוצה והקמת אולפן הטלוויזיה של ynet. כחלק מפעילות זו ניהל את כלל פעילות הדיגיטל של קבוצת "ידיעות אחרונות" ואת הזרוע הטכנולוגית שלה. בנוסף ביצע בן טל מספר רב של רכישות, עסקאות הצלחה ושיתופי פעולה בעשרות חברות ובהם אתר הקופונים ביג דיל ואתר ההנעלה RUNY. במהלך 2019 הוביל את השקת + ynet שרות מנויים בתשלום של ynet. בסוף שנת 2019 פרש מתפקידו. בפברואר 2020 מונה למנכ"ל רשת 13. בפברואר 2022 הודיע על פרישתו מתפקיד זה. אלכסנדר כץ, מתהדק הקשר ידיעות-ynet: סדרת מינויי בכירים בקבוצה, באתר אייס, 29 בינואר 2017 ענת ביין-לובוביץ', ‏האתגר של מנכ"ל רשת 13: לעשות טלוויזיה שמרוויחה כסף, באתר גלובס, 26 בינואר 2020 איילה צורף, ynet נכנס לזירת המכירות החברתיות: רכש את אתר ביג דיל, באתר TheMarker‏, 23 בנובמבר 2010 ענת ביין-לובוביץ', ‏גל עזיבות הבכירים ב"ידיעות אחרונות" נמשך: ערן הוכמן פורש, באתר גלובס, 4 בנובמבר 2019 ענת ביין-לובוביץ', ‏אחרי 12 שנים: מנכ"ל ynet אבי בן טל פורש מתפקידו, באתר גלובס, 27 באוקטובר 2019 אביאור אבו, רשת 13: אבי בן טל יחליף את יוסי ורשבסקי בתפקיד המנכ"ל, באתר כלכליסט, 20 בינואר 2020; רן בוקר, אבי בן טל יחליף את יוסי ורשבסקי כמנכ"ל רשת, באתר ynet, 20 בינואר 2020 רן בוקר, אחרי שנתיים בתפקיד: מנכ"ל רשת אבי בן טל פורש מתפקידו, באתר ynet, 27 בפברואר 2022
רוסאנרגואטום

רוסאנרגואטום (ברוסית: Росэнергоатом) היא מפעילת תחנות הכוח הגרעיניות ברוסיה, חברת-בת של אטומאנרגופרום, שבעצמה מהווה סוכנות בת של רוסאטום והיא אחת החברות החשובות במגזר האנרגיה הגרעינית. החברה הוקמה ב-7 בספטמבר 1992 על פי צו נשיא רוסיה "אודות הפעלת ארגון של תחנות כוח גרעיניות בפדרציה הרוסית". על פי הצו מיום 8 בספטמבר 2001 שולבו כל תחנות הכוח הגרעיניות האזרחיות ברוסיה, כמו גם כל החברות התומכות בהן, תחת חברה בשם רוסאנרגאטום. ב-19 בינואר 2007 אימץ הפרלמנט הרוסי חוק שהוביל ליצירת אטומאנרגופרום - חברת החזקות של התעשייה הגרעינית האזרחית ברוסיה. באוגוסט 2008 רוסאנרגואטום אורגנה מחדש לחברת מניות משותפת פתוחה ושמה שונה לאנרגואטום. כל מניות החברה הועברו לאטומאנרגופרום בסוף שנת 2008 ובשנת 2009 הוחזר השם הישן. רוסאנרגואטום מפעילה 11 תחנות כוח גרעיניות עם 33 כורים ויש תוכנית להגדיל את מספר הכורים הפעילים ל-59 עד 2030. רוסאנרגואטום תכננה וייצרה את תחנות הכוח הניידות הצפות לצורף אספקת אנרגיה לעיירות בחוף הצפוני של רוסיה. אתר האינטרנט הרשמי של רוסאנרגואטום (ברוסית ובאנגלית) רוסאנרגואטום, ברשת החברתית פייסבוק רוסאנרגואטום, ברשת החברתית אקס (טוויטר) רוסאנרגואטום, ביישום טלגרם רוסאנרגואטום, ברשת החברתית VK רוסאנרגואטום, סרטונים בערוץ היוטיוב "Russian civil nuclear reorganisation proceeds". World Nuclear News. 2008-08-12. אורכב מ-המקור ב-2008-11-21. נבדק ב-2008-08-19.
אטומסטרויאקספורט

אטומסטרויאקספורט היא יצואנית אנרגיה גרעינית של הפדרציה הרוסית. זוהי חברה בת בבעלות מלאה של רוסאטום. פעילויותיה נתמכות על ידי ממשלת רוסיה. נשיא החברה: אלכסנדר לוקשין. החברה פועלת מאז 1973 כמפעילת פרויקטים בינלאומיים בתחום האנרגיה הגרעינית עבור ברית המועצות ומשרד ההגנה הסובייטי. במרץ 1998 אורגנה מחדש כחברה ממשלתית. החברה בנתה את יחידת הכור הראשונה בכור הגרעיני האיראני בושהר שנמצא 400 קילומטרים (250 מיל) דרום-מערבית לטהראן בסכום של מיליארד דולרים, על פי חוזה שנחתם בשנת 1995. בשנת 2007, החברה חתמה על מזכר הבנות עם חברת Ciner Insaat Ticaret ve Sanayi כדי לקדם את בניית כור בטורקיה ובבנגלדש ואף שקלה לשתף פעולה בבניית תחנת כוח גרעינית בבריטניה. במרוקו החבכרה הייתה מעורבת בתכנון בניית תחנת כוח גרעינית בסידי בולברה. בסוף אוקטובר 2006 אושרה הצעתה של החברה להקמת תחנת הכוח הגרעינית בלנה בבולגריה, באמצעות כורים מהדור השלישי VVER-1000 / V-446B. עם זאת, ב-28 במרץ 2012 הודיעה ממשלת בולגריה על נסיגה מפרויקט בלנה עקב דיווח שלילי בדבר הכדאיות של תחנת הכוח העתידית והיעדר משקיע גדול אחר באירופה או ארצות הברית. בשנים 1999–2007, הקימה החברה את תחנת הכוח הגרעינית טיאנוואן בסין, המורכבת משני כורים של VVER בהספק של 1,060 מגה וואט כל אחד, וחתמה על הסכם להקמת יחידות 3 ו-4. ב-19 בפברואר 2008, אטומסטרויאקספורט חתמה על הסכם שיתוף פעולה עם חברת Technopromexport, יצואנית רוסית של חשמל, על הקמה וניהול של פרויקטים חשמליים ברוסיה ומחוצה לה. החברה חתמה על חוזה לבניית כור גרעיני בווייטנאם. בשנת 2016 החברה הייתה מעורבת בעבודות השיקום שנערכים באזור תחנת הכוח הגרעינית צ'רנוביל. במרץ 2021 הייתה החברה שותפה לבניית תחנת הכוח הגרעינית אקויו בטורקיה. אתר האינטרנט הרשמי של אטומסטרויאקספורט "Russian push for new business continues". World Nuclear News. 2008-01-03. אורכב מ-המקור ב-2008-05-09. נבדק ב-2008-01-06. "Russian push for new business continues". World Nuclear News. 2008-01-03. אורכב מ-המקור ב-2008-05-09. נבדק ב-2008-01-06. "Emerging Nuclear Energy Countries. Briefing Paper 102". World Nuclear Association. 2010-09-27. נבדק ב-2010-10-10. Цанев, Белчо (2006-10-31). "Дадоха "Белене" на руснаците" (בבולגרית). Standart News. נבדק ב-2006-10-31. "Russia and China deal on uranium, enrichment and power". World Nuclear News. 2007-11-09. אורכב מ-המקור ב-2007-11-16. נבדק ב-2008-01-06. "Russian power giants join forces". World Nuclear News. 2008-02-21. נבדק ב-2008-02-23. "Russia to grant $8 bln loan to Vietnam to build first nuke plant". RIA Novosti. 2011-11-23. נבדק ב-2011-12-03.
אטומאנרגופרום

אטומאנרגופרום (ברוסית: AO Атомэнергопром) היא חברת החזקות בבעלות ממשלתית, המאחדת את התעשייה הגרעינית האזרחית ברוסיה. מהווה חלק מהתאגיד הממלכתי רוסאטום. אטומאנרגופרום נוצרה על פי צו נשיאותי שנחתם על ידי ולדימיר פוטין ב-27 באפריל 2007, לאחר אימוץ חוק חדש על ידי הפרלמנט הרוסי ב-19 בינואר 2007 שיצר את אחת מחברות הגרעין הגדולות בעולם. ב-7 ביולי 2007 אושרו אמנת התאגיד ומבנה הדירקטוריון. אטומאנרגופרום כוללת את מפעילת תחנות הכוח הגרעיניות אנרגואטום, יצרן וספק דלק גרעיני TVEL, ספקית האורניום Tekhsnabexport (Tenex), קבלנית המתקנים הגרעיניים אטומאנרגומאש, יצואנית פרויקטים בינלאומיים אטומסטרויאקספורט וחברת כריית האורניום ARMZ Uranium Holding Co.‏ סרגיי קיריינקו, ראש ממשלת רוסיה לשעבר המשמש כמנכ"ל רוסאטום משמש כיו"ר דירקטוריון אטומאנרגופרום. אנרגיה אטומית ברוסיה רוסאטום אתר האינטרנט הרשמי של אטומאנרגופרום "Putin signs AtomEnergoProm decree". World Nuclear News. 2007-04-30. אורכב מ-המקור ב-2012-02-19. נבדק ב-2007-07-15. "AtomEnergoProm established, board named". World Nuclear News. 2007-07-10. אורכב מ-המקור ב-2007-09-30. נבדק ב-2007-07-15. "Russian corporate fusion continues". World Nuclear News. 2007-11-14. אורכב מ-המקור ב-2014-05-31. נבדק ב-2009-06-24. "Nine federal state unitary enterprises of civil nuclear sector reorganized into open joint stock companies" (הודעה לעיתונות). Rosatom. 2007-12-26. אורכב מ-המקור ב-2008-06-28. נבדק ב-2008-01-05. "AtomEnergoProm appointments". World Nuclear News. 2007-09-19. אורכב מ-המקור ב-2008-11-23. נבדק ב-2008-01-05.
חוף הנסיכה ראגנהילד

חוף הנסיכה ראגנהילד או חוף הנסיכה ראנגכילד (באנגלית: Princess Ragnhild Coast) הוא אזור חוף בארץ המלכה מוד, שבאנטארקטיקה. האזור ממוקם בין קו אורך 20° מזרח, לבין חצי האי רייזר-לארסן בקו אורך 34° מזרח. כל החוף, למעט קצהו המזרחי, גובל במדפי קרח. החוף התגלה על ידי קפטן היילמאר רייזר-לארסן (Hjalmar Riiser-Larsen) וקפטן נילס לארסן (Nils Larsen) בטיסות שהמריאו מהאונייה נורווגיה (Norvegia) ב-16 בפברואר 1931. מגלי החוף (לארסן ולארסן) קראו לחוף על שמה של ראגנכילדה, נסיכת נורווגיה. בשנת 2009 התגלו בתצלומי לוויין כתמי צבע על החוף. בדיקה של הכתמים גילתה כי מדובר בגואנו, ובמקום התגלה מושבה של 9,000 פינגווינים קיסריים. • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 251 חוף הנסיכה ראגנהילד באתר הסקר הגאולוגי של ארצות הברית חוף הנסיכה ראגנהילד באתר הגאזט האנטארקטי המשווה SCAR של ממשלת אוסטרליה חוף הנסיכה ראגנהילד באתר מכון הקטבים של נורווגיה חוף הנסיכה ראגנהילד תצלומי לוויין באתר נאס"א תצלומי לוויין של קרחון לאורף חוף הנסיכה ראגנהילד חוף הנסיכה ראגנהילד באתר marineregions מזג אוויר נוכחי מעודכן בחוף הנסיכה ראגנהילד תחזית מזג אוויר עדכנית ארוכת טווח עבור חוף הנסיכה ראגנהילד מידע גאוגרפי באתר נאס"א גאזט השמות האנטארקטיים הרשמי של ארצות הברית מידע גאוגרפי והיסטורי Satellite Images of Penguin Guano From Space Lead to Discovery of 9,000 Penguins in Antarctica
שלוחת אבלה

שלוחת אבלה (באנגלית: Abele Spur) היא שלוחת סלע ברכס פורסטל, בהרי פנסקולה, בארץ המלכה אליזבת שבאנטארקטיקה. השלוחה משתפלת לכיוון מערב מהר לצ'נר, לכיוון נונאטאק הרינג. רכס פורסטל כולו התגלה וצולם מהאוויר ב-13 בינואר 1956, בטיסה טרנס-יבשתית (חוצת אנטארקטיקה) שנערכה על ידי צי ארצות הברית במסגרת מבצע דיפ פריז; הטיסה יצאה ממצר מקמרדו, טסה עד ים ודל, וחזרה למוצאה. כל הרי פנסקולה מופו על ידי הסקר הגאולוגי של ארצות הברית בשנת 1967 ובשנת 1968, בהתבסס על תצלומי אוויר שצולמו על ידי צי ארצות הברית בשנת 1964. שמה של השלוחה ניתן לה על ידי הוועדה המייעצת לשמות אנטארקטיים, בהתבסס על הצעתו של ארתור ב. פורד (Arthur B. Ford). השלוחה נקראת על שם גונארס אבלה (Gunars Abele), מהנדס אזרחי שהשתתף במשלחת הסקר של תוכנית המחקר האנטארקטית של ארצות הברית, בעונת המחקר (הקיץ האנטארקטי) 1973–1974, אשר סקרה את אזור זה. שלוחת אבלה באתר הסקר הגאולוגי של ארצות הברית שלוחת אבלה באתר הגאזט האנטארקטי של ממשלת אוסטרליה שלוחת אבלה באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית עבור שלוחת אבלה גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על רכס פורסטל
ישיבת חסד לאברהם ובנין שלמה

ישיבת חסד לאברהם ובנין שלמה הוקמה בשנת ה'תק"ז (1747) ברחוב הקראים בעיר העתיקה של ירושלים, מעזבונו של ר' אברהם נתן מרשיד. אחד מראשי הישיבה היה רבי דוד פארדו. פטירת הרב יעקב שאול אלישר השפיעה קשות על הישיבה. ספריית הישיבה הכילה אלפי ספרים ומאות כתבי יד. בהמשך עברה הספרייה לישיבת תפארת ירושלים, שם רבים מהספרים נגנבו ואבדו וכ-1,500 ספרים וכתבי יד נמסרו לבסוף לישיבת פורת יוסף. הספרים אבדו לבסוף לאחר שמבנה הישיבה נהרס בעקבות כיבוש הרובע היהודי במלחמת העצמאות על ידי הלגיון הערבי ב-1948. הרב אליהו ישראל. הרב בנימין מרדכי נבון, לימים כיהן כראש הישיבה. רבי שלמה חזן, ישיבת חסד לאברהם ובנין שלמה, בספרו "המעלות לשלמה" דף ק"ג ע"א, באתר היברובוקס שלמה רוזאניס, ישיבת חסד לאברהם, קורות היהודים בטורקיה וארצות הקדם - חלק ה, באתר היברובוקס מרדכי מרגליות (עורך כללי), "ר' דוד בר' יעקב פארדו", אנציקלופדיה לתולדות גדולי ישראל, תל אביב: י' צ'צ'יק, תש"ו, באתר היברובוקס ערך זה הוא קצרמר בנושא ישיבות. אתם מוזמנים לתרום לוויקיפדיה ולהרחיב אותו.
נונאטאק בלאנט

נונאטאק בלאנט או נונאטאק בלאונט (באנגלית: Blount Nunatak) הוא נונאטאק נישא ברכס פורסטל, בהרי פנסקולה, בארץ המלכה אליזבת, שבאנטארקטיקה. גובהו של הנונאטאק 1,630 מטרים מעל פני הים. הנונאטאק ממוקם 5.6 קילומטרים דרומית מערבת להר לצ'נר בצידו המערב של רכס פורסטל. רכס פורסטל כולו התגלה וצולם מהאוויר ב-13 בינואר 1956, בטיסה טרנס-יבשתית (חוצת אנטארקטיקה) רציפה (ללא הפסקה) שנערכה על ידי צי ארצות הברית במסגרת מבצע דיפ פריז; הטיסה יצאה ממצר מקמרדו, טסה עד ים ודל, וחזרה למוצאה. כל הרי פנסקולה מופו על ידי הסקר הגאולוגי של ארצות הברית בשנת 1967 ובשנת 1968, בהתבסס על תצלומי אוויר שצולמו על ידי צי ארצות הברית בשנת 1964. שמו של הנונאטאק ניתן לו על ידי הוועדה המייעצת לשמות אנטארקטיים. הנונאטאק נקרא על שמו של הרטפורד אי. בלאנט ( Hartford E. Blount), ששימש עוזר מכונאי מוטס בטייסת VX של צי ארצות הברית, במהלך מבצע דיפ פריז, ב-1956. נונאטאק בלאנט באתר הסקר הגאולוגי של ארצות הברית נונאטאק בלאנט באתר הגאזט האנטארקטי של ממשלת אוסטרליה נונאטאק בלאנט באתר הגאזט האנטארקטי המשווה SCAR של ממשלת אוסטרליה נונאטאק בלאנט באתר peakbagger גאזט השמות האנטארקטיים הרשמי של ארצות הברית מידע גאוגרפי והיסטורי
נאמברבלוקס

נאמברבלוקס (באנגלית: Numberblocks) היא תוכנית טלוויזיה מבית היוצר של ה-BBC, שהופקה בשנת 2017 ועוסקת בהקניית מיומנויות חשבון לילדים, החל מהכרת המספרים ולימוד ספירה וכלה בארבע פעולות חשבון, ובטעימות מנושאים נוספים בחשבון כמו מספרים ראשוניים, ורעיונות בסיסים בגאומטריה או נעלמים. המספרים בתוכנית מיוצגים על ידי "בלוקים" צבעוניים ומואנשים. כל מספר הוא דמות בעלת מאפיינים מסוימים, וכאשר דמויות שונות נוגעות זו בזו הן הופכות לדמות חדשה בהתאם לסכום הבלוקים - לדוגמה, כאשר 1 ו-2 מתחברים, נוצרת דמות חדשה, והיא: 3. הלמידה בתוכנית משולבת בהרפתקאות המבדרות של גיבוריה. נאמברבלוקס היא תוכנית מוזיקלית בחלקה, ולמשל, כאשר מוצגת דמות חדשה - מספר חדש - היא מוצגת בעזרת שיר. התוכנית מתחילה בהצגת דמותה של הספרה 1 ושל העולם הסובב אותה המכונה "נאמברלנד" (בעברית: ארץ המספרים). בנאמברלנד ישנה מראת קסמים שמכפילה כל מספר שמביט בה, וכך מתווספות בהדרגה עוד אחדות לאורך התוכנית. בחלק מהפרקים מוצגות דמויות חדשות. בחלק מהפרקים פוגשות הדמויות הראשיות גם דמויות מיוחדות שאינן מספרים, כמו בלוקזילה שמלמדת על גדול/קטן, טאם הגדול שמלמד על נעלמים ויצורים נוספים. בעונה זו 15 פרקים, ובה משתתפות בעיקר הדמויות 1–5. בעונה זו לומדים הצופים כיצד לספור וחיבור בסיסי במספרים נמוכים. בעונה זו 15 פרקים, ובה משתתפות בעיקר הדמויות 1–10. בעונה זו מתרגלים הצופים עקרונות בסיסיים של חיבור וחיסור, כפל וחילוק במספרים נמוכים ומושגים בסיסיים בחשבון כמו מספרים זוגיים. בעונה זו 30 פרקים, ובה משתתפות בעיקר הדמויות 0–20. בעונה זו מתרגלים הצופים חיבור וחיסור, מכירים רעיונות בסיסיים ב-כפל וחילוק, ונוגעים באופן בסיסי ברעיונות כמו נעלמים וסדרות. בעונה זו 30 פרקים, ובה משתתפות בעיקר הדמויות 0–22, העשרות 30–100 ומספרים נוספים עד מיליון. בעונה זו מתרגלים הצופים את ארבע פעולות חשבון לצד נגיעות בנושאים שונים בחשבון. פרקי הסיום של התוכנית מלמדים את הילדים כיצד לספור במספרים גדולים, ומעודדים את הילדים לצאת לחקור בעצמם נושאים שונים כמו סדרות, שברים, חזקות ועוד. בעונה זו 30 פרקים, ובה לצד הדמויות הקבועות יותר מהעונות הקודמות אנו מכירים דמויות חדשות בטווח המספרים בין 1 ל־100. בעונה זו מתרגלים הצופים את לוח הכפל, מכירים מספרים בחזקה שנייה ומכירים סוגים חדשים של מאפיינים של מספרים. העונה מסתיימת כאשר הדמות "1" טסה לחלל לחקור עולמות חדשים. לאחר עונה 5 הפיקו היוצרים מספר פרקי ספיישל, ביניהם סדרת פרקים בשם "נאמברבלוקס ואלפאבלוקס" – קרוסאובר של הסדרה עם סדרה נוספת של אותם יוצרים בשם "אלפאבלוקס". הסדרה ממשיכה מנקודת הסיום של עונה 5, בה הדמות "1" יוצאת לחקור עולמות חדשים בחלל, וכך פוגשות דמויות המספרים את דמויות האותיות מהסדרה המקבילה. עונה 6 התוכנית הייתה מועמדת פעמיים לפרס באפט"א לקולנוע, כאשר בשנת 2017 התמודדה בקטגוריית תוכניות לימודיות, ובשנת 2019 זכתה בפרס בקטגוריית תוכניות טלוויזיה מונפשות לילדי גן. הסדרה הופקה בבריטניה עבור ערוץ CBeebies, וזכויות השידור הוצעו למכירה לערוצים ברחבי העולם. בישראל הסדרה תורגמה על ידי ערוץ A+. מדיה וקבצים בנושא נאמברבלוקס בוויקישיתוף אתר האינטרנט הרשמי של נאמברבלוקס (באנגלית) "נאמברבלוקס", במסד הנתונים הקולנועיים IMDb (באנגלית) "נאמברבלוקס", באתר נטפליקס "נאמברבלוקס", באתר Rotten Tomatoes (באנגלית) נאמברבלוקס, במיזם "אישים" לתיעוד היצירה הישראלית פרקי הקרוסאובר פתוחים לציבור באנגלית Nominations List for the British Academy Children's Awards in 2017 (Plain Text), פרס באפט"א לקולנוע Children's Awards Nominations and Winners 2019, פרס באפט"א לקולנוע
אריק איינשטיין שר יצחק קלפטר

אריק איינשטיין שר יצחק קלפטר הוא אלבום אוסף שאיגד שירים בולטים שהקליט הזמר אריק איינשטיין במהלך הקריירה - שיצחק קלפטר הלחין, כתב או עיבד. האלבום יצא לאור בשנת 2011. המוזיקה לשירים הולחנה על ידי יצחק קלפטר, למעט "מעבדות לחירות" אותו הלחין גם גיא בוקאטי. האלבום באתר Discogs
מושבת תיקון

מושבת תיקון (ברוסית, "Исправительная колония" ובראשי תיבות מקובלים, "ИК") הוא סוג של מתקן כליאה הנפוץ ברוסיה ובכמה ממדינות ברית המועצות לשעבר. מושבות כאלה משלבות מתקן עונשין עם עבודות חובה. מערכת מושבות העונשין מקורה בשנת 1929 בהקמת מחנות העבודה של הגולאג. לאחר 1953, מושבות התיקון בברית המועצות התפתחו כתחליף למערכת מחנות העבודה של סטלין. בשנים האחרונות של ברית המועצות, פעילות מושבות התיקון עוגנה בסעיף 11 לחוק העבודה המתקנת והיו מיועדות לאסירים מבוגרים (16 שנים ומעלה). המושבות סווגו לפי משטר החומרה: מושבות בעלות משטר רגיל, מושבות מחוזקות, מושבות קפדניות ומושבות מיוחדות (колонии общего, усиленного, строгого, особого режимов, колонии-пое). לאסירות סווגו רק רק מחנות רגילים ומחמירים. מושבות התיקון היו מוסדות שהוצגו בשנות השישים לאסירים עם התנהגות טובה ששירתו לפחות חצי מתקופת המאסר והיו זכאים לשחרור מוקדם. האסירים חיים ללא שמירה אך תחת תצפית ומותר להם לנוע באופן חופשי יחסית ואף לנהל חיי משפחה. מבין ארבעת סוגי המתקנים של מערכת הכלא ברוסיה, מושבת תיקון היא הנפוצה ביותר, עם 760 מוסדות כאלה נכון לשנת 2004. בשנת 2012 דיווח שירות בתי הסוהר הפדרלי הרוסי כי 585,000 אסירים מרצים עונשים במושבות התיקון, מספר הגבוה יותר מ-260,000 האסירים שהוחזקו במתקני מאסר סגורים. משטרי מושבות התיקון מסווגים כחמורים / מיוחדים מאוד, קפדניים, רגילים ופתוחים, תלוי בחומרת העונש שהוטלה על אסיר. כאשר אינם במנותק, אסירים נדרשים להשתתף בעבודות שונות, באזורי הייצור של המושבות, בהם האסירים מרוויחים שכר שמשולם למושבה לצורך אחזקתה. המושבה מאורגנת באופן כזה שהנהלת הכלא ממנה אחראי לתפקיד שמירת הסדר וקשר עם הנהלת הכלא. הממונה נתמך על ידי ועדי אסירים שונים האחראים על בריאות ובטיחות, ניקיון, חסכון באנרגיה וכן ייעוץ פסיכולוגי לאסירים. לאסירות מאורגנת פעילות תרבותיות וחברתית, כולל תחרויות יופי שנתיות (המכונות בשמות כמו "מיס המושבה" ו"מיס האישיות"). ארגוני זכויות אדם מתחו ביקורת על תנאי זכויות האדם הירודים במושבות הכלא הרוסיות. אסירים רבים אינם רואים את משפחותיהם במשך עשרות שנים. מושבת עונשין Encyclopedia of Soviet Law (1985) ISBN 90-247-3075-9, section "Penitentiary Institutions" Utechin, S. V. (1961). "Corrective Labour Colonies". A Concise Encyclopaedia of Russia. Part 146 of Dutton paperback. E.P. Dutton & Company. p. 136. נבדק ב-2015-07-20. Corrective Labour Colonies, one of the main types of detention place since 1929. 11 июля 1929 г.: постановление Совета народных комиссаров СССР «Об использовании труда уголовно-заключенных» [Act of the Soviet of Peoples' Commissars of the USSR "Concerning the use of the labor of criminal prisoners", 11 July 1929] Encyclopedia of Soviet Law (1985) ISBN 90-247-3075-9ISBN 90-247-3075-9, section "Penitentiary Institutions" Roth 2006, p. 231. Olga Kapustina, Everyday life in a Russian penal colony, Deutsche Welle (October 2, 2013). Pallot, Judith (23 באוקטובר 2012). "How will the Pussy Riot band members fare in Russia's 'harshest prisons'?". The Guardian. {{cite news}}: (עזרה) מקס לוריא וגיא מולדבסקי, "המטרה - לתת לאסיר תחושה של חיית אדם": הצצה לבתי הכלא ברוסיה, באתר ynet, 14 באוקטובר 2019 "BBC Four - Storyville, Russia's Toughest Prison: The Condemned". BBC.